《奉柬上舍少弼世良二兄 其二》
清代·陈尚惠

落拓天涯客，飘飘狎海鸥。翔蒿惭斥鴳，伏枥愧骅骝。

厚贶叨持赠，佳章惠再投。春魁谁佔得，端合让名流。

作者简介：陈尚惠，字慵士，清浙江罗山人。拔贡生。壮岁宦游江浙一带，同治五年（1866）因戴潮春事件后，嘉义城隍庙内育婴室遭战火焚燬，乃应当地士绅赖时辉之请，至嘉邑主其事。其馀事迹不详。